Gemenebes Spele van die baan? | Die Vryburger
Dit lyk asof die Gemenebes spele van 2022, wat aan Durban (en SA) toegeken is, van die baan is. ‘n Finale besluit moet deur die Spele Federasie geneem word en volgens berigte ontmoet die voorsitter van die spele, Louise Martin, vir Jacob Zuma om die besluit bekend te maak.
Koste om die spele aan te bied is die hoofrede vir die moontlike kansellasie. Daar is reeds voorheen berig dat die aanbied van die spele net ‘n finansiële las op die stad en land plaas en weinig enige ander voordeel inhou.
Die stad Liverpool het reeds aangetoon dat hul sal instaan vir die aanbieding. Die vraag ontstaan hoe ‘n minister van sport en sy departement duisende rande en man-ure vermors op ‘n bod wat hul weet nie nagekom kan word nie? Selebi na koma dood – praag.co.za
Die regter wat voorheen oor Selebi se siektetoestand moes besluit, Siraj Desai, het dié week bevind dat Sunette Bridges haatspraakkommentaar op haar blad vergoeilik het.
Desai, ‘n Kaapse regter, is in 2004 van verkragting van ‘n vigswerker van Bela-Bela in ‘n weelderige hotelkamer in Moembaai verdink.
Zizi Kodwa, woordvoerder van die ANC, het gesê dat die departement van korrektiewe dienste Selebi se dood bevestig het.
Eyewitness News berig dat Schabir Shaik, Selebi se vriend, medeparoolvrygelatene en ywerige gholfspeler, eweneens vanoggend die nuus meegedeel is. Die twee het saamgewerk in Shellhuis in die vroeë 90’s.
Selebi was glo die afgelope twee en ŉ half weke in ŉ geïnduseerde koma.
Selebi is in 2010 skuldig bevind aan korrupsie en is tot 15 jaar tronkstraf gevonnis. Hy het in Desember 2011 by sy huis inmekaargesak nadat sy finale appèl misluk het.
Selebi is in 2012 op mediese parool vrygelaat nadat hy volgens berigte met nierversaking, hoë bloeddruk en diabetes gediagnoseer is, maar is kort na sy vrylating in ‘n “kritieke toestand” opgemerk waar hy lustig en sonder bystand inkopies doen by ‘n besige winkelsentrum.
Clive Derby-Lewis word steeds parool geweier, ten spyte van sy ernstig verswakkende gesondheidstoestand.
Skrywer praagGepubliseer op 23 Januarie 2015 23 Januarie 2015 Kategorieë Nuus, Suider-AfrikaSleutelwoord Jackie Selebi, misdadiger, oud-polisiehoof, parool, Siraj Desai
Vorige Vorige artikel: Dankie tog vir die MRK en die Gelykheidshof!
Volgende Volgende artikel: Steve mag nie by KKNK optree nie